اروپا کمیسیونی نینگ کینگه ‌ییش مذاکره ‌لریدن مسوول کمیشنری یوهانس هان، تورکيه‌ نینگ، سترا‌تیژیک بیر منطقه‌ ده اروپا بیرلیگی نینگ  مهم‌ شریکی ایکنینی تأکییدلب،
« بیز شریکمیز، قیین بیر شریکلیک فقط جوده‌ کوپ سانده اساسی موضوع حقیده همکارلیک قیله‌ میز،» دیدی.
"فرانسه‌ نینگ سترازبورگ شهریده دوام ایتگن اروپا پارلمانی باش کینگشیده تورکيه و اروپا اتفاقی علاقه ‌سینی  کوریب چیقدیک، اعضالیک مذاکره‌ لری و ایکّی تامان آره‌ سیده‌ گی علاقه‌ لر نینگ کیله‌ جگی کوریب چیقیلدی. مجلس نینگ آچیلیشیده سوزگه چیققن یوهانس هان، ایکّی تامان هم اوزگریشلردن  خرسند ایمسلیگینی  معلوم قیلیب، « تورک  هم‌ کسبلری بیلن  آخرگی اوچره ‌شوویده، علاقه ‌لریمیزنینگ اوزاق مدتلی بوله‌ آلیشی اوچون موجود جریاننی ضدیگه  ایلنتیریش نینگ ضرور ایکنینی بیان ایتدیک" دیب ایتدی.
هان،
« تورکيه، سترا‌تیژیک بیر منطقه‌ ده اروپا بیرلیگی نینگ  مهم‌ بیر شریکی دیر. بیز نینگ  شریکمیز، قیین  بیر شریکلیک فقط جوده‌ کوپ سانده اساسی موضوعده  همکارلیک قیله ‌میز. آچیق ، درست و تنقیدي، بعضاً ایجابي  بعضاً هم جوده‌ قتّيق بیر  ملاقاتگه ایگه ‌میز» دیب معلوم قیلدی.
اروپا نینگ  تورکيه حساباتچیسی کَتی پیری ایسه،
« تورک خلقی نینگ آلدیدن اروپا اتفاقی اعضالیک مقصدینی آلیش جوده‌ کتّه‌ بیر خطا بوله‌ دی» سوزلری بیلن پوپولیزم و خارجي دشمنلیگی،  اوشبو تارتیشوولرنینگ  یکّه‌ حاکمی بولمس لیگی  کیره‌ ک دیب، مدافعه‌ قیلدی.
ملتلر و ایرکینلیکلر اروپا گروهی نینگ فرانسه لیک اعضاسی ایداوررد فیررا‌ند ایسه، اروپا بیرلیگی مسؤللری نینگ اسلوبینی تنقید قیلیب،
« بیر عصر آلدین تورکيه ‌دن اروپا نینگ کسل آدمی صفتیده بحث ایتماقده ایدیک، ایندی گمان قیله‌ من بوگون نینگ حقیقي کسل آدمی اروپا اتفاقی دیر» دیب معلوم قیلدی.
فیرررا‌ند، اروپا بیرلیگی مسؤللریگه،
« تورکيه، اولکن اولکه‌، بو بویوک خلق، سیزنینگ تکلیفینگیزدن فرقلی بیر نرسه‌گه حقی بار. آخری معلوم بولگن بیر جریانده هم تورکيه‌ گه، همده‌ اروپا بیرلیگی گه وقت بای بیردیره ‌دی،» دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
